Kontrola, zameraná na preverenie úrovne a vybavenosti ubytovacích zariadení

V období od 1. septembra 2014 do 31. októbra 2014 bola za účelom preverenia zabezpečenia zimnej turistickej sezóny vykonaná inšpektormi Slovenskej obchodnej inšpekcie (ďalej len „SOI“) kontrolná akcia, zameraná na úroveň a vybavenosť ubytovacích zariadení. 
Kontroly boli orientované do rekreačných oblastí a centier turistického ruchu v regiónoch celého Slovenska.

Predmetom kontrol bolo preveriť zaradenie a označovanie ubytovacích zariadení
do kategórií a tried v súvislosti s požiadavkami vyhlášky MH SR č. 277/2008 Z. z., ktorou sa ustanovujú klasifikačné znaky na ubytovacie zariadenia pri ich zaraďovaní do tried (ďalej len „vyhláška o kategorizácii“) a zistiť súčasný stav kvality pohostinských, ubytovacích a doplnkových služieb v súlade s požiadavkami právnych predpisov, platných v oblasti ochrany spotrebiteľa. 

Súčasťou kontrolnej akcie bolo opakovane vykonať monitoring zabezpečenia bezbariérového prístupu do ubytovacích zariadení a ich vybavenosť výťahmi v dlhodobo fungujúcich i novootvorených ubytovacích zariadeniach, za účelom zistenia, či v tejto oblasti nastalo zlepšenie.

Kontrolované boli vybrané kategórie ubytovacích zariadení a ich odbytové strediská, kde fyzické a právnické osoby poskytujú ubytovanie a s ním spojené služby na základe živnostenského oprávnenia.

S uvedeným zameraním bolo v sledovanom období preverených celkom 316 ubytovacích zariadení a 239 pohostinských odbytových stredísk.

VÝSLEDKY KONTROLY

I. UBYTOVACIE ZARIADENIA

Kategorizácia ubytovacích zariadení 

Pri kontrole kategorizácie ubytovacích zariadení sa inšpektori SOI zamerali hlavne na plnenie všeobecných požiadaviek a klasifikačných znakov príslušnej kategórie a triedy, pričom vychádzali zo skutočného stavu, ktorý porovnávali s podmienkami záväzne stanovenými vyhláškou o kategorizácii. 
Súčasťou kontroly bolo aj zhodnotenie celkového rozsahu a úrovne poskytovaných služieb ubytovacích zariadení. Pozornosť bola zameraná aj na dodržiavanie zásad rovnakého zaobchádzania a prístupu ku všetkým klientom, ako aj dodržiavaniu zákazu viazania služieb pri ich poskytovaní. 

Celkom bolo prekontrolovaných 316 ubytovacích zariadení v nasledujúcom členení:
hotel                               143                             penzión                                      105
garni hotel                        13                             apartmánový dom                         2
horských hotel                   3                              turistická ubytovňa                      31
kongresový hotel               1                              chatová osada                                2
wellness hotel                    3                              kemping                                         1
boutique hotel                    4                              ubytovanie v súkromí - izba          5
apartmánový hotel             1                              ubytovanie v súkromí - objekt       1
motel                                  1

Nedostatky v kategorizácii boli zistené v 153 prevádzkových jednotkách (ďalej len „PJ“), čo predstavuje 48,4% z celkového počtu prekontrolovaných ubytovacích objektov. 

Súčasne bola vykonaná kontrola v 239 pohostinských odbytových strediskách, ktoré v čase kontroly poskytovali stravovacie služby. Tieto zariadenia boli prevádzkované majiteľmi ubytovacích zariadení a v niektorých prípadoch boli stravovacie služby pre ubytovaných hostí poskytované inými zmluvnými partnermi, čo SOI nepovažovala za porušenie vyhlášky o kategorizácii. Nedostatky boli zistené v 78 prípadoch, čo je 32,6 %.

Sumárny prehľad počtu PJ s nedostatkami a ich %-tuálny podiel podľa kategórií ubytovacích zariadení:                                                                                                                                   
	Hotel	Garni hotel	Horský h.	Kongresový h.	Wellness h.	Boutique  h.	Apartmánový  hotel	Motel	Penzión	Apartmánový dom         	Turist. ubytovňa	Chatová osada	Kemping	Ubyt.v súkr. - izba	Ubyt.v súkr. - objekt	Spolu	
Prek.
PJ	143	13	3	1	3	4	1	1	105	2	31	2	1	5	1	316	
PJ s
ned.	66	8	2	0	2	1	1	1	49	2	17	1	0	2	1	153	
% PJ s ned	46,2	61,5	66,7	0	66,7	25	100	100	46,7	100	54,8	50	0	40	100	48,4	

Percentuálny podiel PJ s nedostatkami podľa kategórií ubytovacích zariadení, zistený v rokoch 2002, 2003, 2005, 2006, 2007, 2009, 2010, 2011, 2012 a 2014: 
% PJ 
s nedostatkami	
r.2002	
r.2003	
r.2005	
r.2006	
r.2007	
r.2009	
r.2010	
r.2011	
r.2012	
r.2014	
Hotel	52,0 %	45,0 %	59,6 %	56,7 %	51,4 %	  68,0 %	  63,8 %	 50,3 %	56,5 %	46,2 %	
Garni hotel	----	----	----	----	----	  16,7 %	  36,4 %	 35,7%	58,3%	61,5 %	
Horský hotel	----	----	----	----	----	  50,0 %	100,0 %	 50,0%	66,7%	66,7 %	
Kongresový h.	----	----	----	----	----	     ––	    ––	100,0%	80,0%	0 %	
Wellness hotel	----	----	----	----	----	      0 %	    ––	    0%	0%	66,7 %	
Kúpeľný hotel	----	----	----	----	----	    ––	    ––	100,0%	100,0%	----	
Boutique hotel	----	----	----	----	----	  66,7 %	  50,0 %	  50,0%	100,0%	25 %	
Apartmán. hotel	----	----	----	----	----	  50,0 %	100,0 %	    0%	----	100 %	
Motel	----	----	----	----	----	  20,0 %	  33.3 %	  33,3%	0%	100 %	
Botel	100,0 %	  0 % 	50,0 %	 50,0 %	      0 %	  50,0 %	100,0 %	     0%	50,0%	----	
Penzión	  52,9 %	  48,2 %	  55,0 %	 50,3 %	 48,1 %	  60,2 %	  60,8 %	 45,75%	47,8%	46,7 %	
Apartmán. dom	----	----	----	----	----	100,0 %	  50,0 %	100,0%	50,0%	100 %	
Turist. ubyt.	  58,8 %	  41,7 %	  69,0 %	 58,8 %	 55,9 %	  73,1 %	  45,0 %	 53,49%	52,9%	54,8 %	
Chatová osada	  45,5 %	  71,4 %	  66,7 %	 88,9 % 	 87,5 % 	  66,7 %	  75,5 %	 16,67%	62,5%	50 %	
Kemping	  84,6 %	100,0 %	100,0 % 	 73,5 %	 69,2 %	  84,6 %	  42,1 %	 46,67%	63,6%	0 %	
Ub.v súkr.- izba	  66,6 %	  33,3 % 	  58,3 %	 38,9 %	 50,0 %	  33,3 %	  29,6 %	 45,45%	33,3%	40 %	
Ub.v súkr.- obj.	  42,9 %	100,0 %	       0 %	 66,7 %	      0 %	  40,0 %	  57,1 %	 50%	80,0%	100 %	
Ub.v súkr.- byt	  ----	----	----	----	----	    ––-	    ––	   0%	---	----	
Spolu	  54,6 %	  48,3 %	  58,9 %	 50,4 %	 52,1 %	  63,8 %	  57,5 %	48,0%	52,7%	48,4%	

Pozn. 
Ak pri jednotlivých kapitolách týkajúcich sa požiadaviek kategorizácie ubytovacích zariadení nespomíname konkrétne prípady s nedostatkami, tieto sa nachádzajú v príkladoch uvedených v prílohe informácie.
V súlade s § 3 vyhlášky o kategorizácii je povinnosťou každého podnikateľa, ktorý  prevádzkuje ubytovacie zariadenie, aby si ho zaradil na základe dosiahnutých klasifikačných a fakultatívnych znakov do niektorej z kategórií a tried, vymedzených touto vyhláškou. 

Kontrolou bolo zistené, že z celkového počtu 316 prekontrolovaných PJ si
11 podnikateľských subjektov svoje ubytovacie zariadenie nezaradilo vôbec do príslušnej kategórie, čo predstavuje 3,5 %. 
Pre porovnanie r. 2002 - 7,4%; r. 2003 - 1,9%; r. 2005 - 2,3%; r. 2006  - 4,8%; r.2007 - 2,1%; r. 2009 – 2,4%; r. 2010 – 4,3%; r. 2011 – 1,9%, r. 2012 – 2,0%.

Jednalo sa o tieto subjekty: Rezidencia Saxana, Bratislava; Hostel Agát, Trnava; XAWAX, spol. s r. o., Lužianky; CMMS, Štúrovo; Horský hotel „LOMY“ Horná Ves; Ubytovňa SHA, Banská Bystrica; Turistické ubytovanie Kráľova Studňa, Národný park Veľká Fatra, Harmanec; Ubytovňa SOŠ, Banská Štiavnica; Kúpeľný dom ACHÁT, Dudince; Ubytovňa, Telgárt; Liečebný ústav*** DIAMANT, Dudince.

Z celkového počtu prekontrolovaných 316 ubytovacích zariadení si 11 podnikateľov, (čo predstavuje 3,5 %), nesplnilo povinnosť nimi do kategórie zaradené ubytovacie zariadenie aj zatriediť a označiť triedou (počtom hviezdičiek).
Apartmánový dom Saxana, Bratislava; Hotel Branč, Senica; Penzión Golf Maxim, Skalica; Horský hotel „LOMY“ Horná Ves; Horský hotel Kráľova Studňa, Národný park Veľká Fatra, Harmanec; Turistická ubytovňa LUBETHA, Lubietová; Turistická ubytovňa, Rimavská Sobota; Hotel Šport, Rožňava; Penzión Pejava, Košická Nová Ves;  Penzión DUKÁT Prešov; Penzión JOLLA, Červený Kláštor.  

Ak ubytovacie zariadenie bolo zaradené do kategórie, ale nebolo zatriedené do príslušnej triedy, bolo v takomto prípade možné vykonať len hodnotenie plnenia klasifikačných znakov príslušnej kategórie na jej najnižšiu triedu.

V prípade, že ubytovacie zariadenie v čase kontroly podnikateľ nezaradil do príslušnej kategórie ani do triedy, a týmito údajmi prevádzku ani neoznačil, inšpektori SOI nemohli vykonať kontrolu plnenia klasifikačných znakov príslušnej kategórie a triedy ubytovacieho zariadenia, preto kontrolu zamerali na preverenie plnenia tých všeobecných požiadaviek, ktoré sú záväzné pre všetky kategórie ubytovacích zariadení.

Plnenie požiadaviek charakteristiky jednotlivých druhov kategórií a tried ubytovacích zariadení, t. j. či PJ skutočne zodpovedá kritériám tej kategórie a triedy, do ktorej bola zaradená a zatriedená, bolo preverené vo všetkých kontrolovaných PJ.

Zistené bolo, že 3 PJ boli nesprávne zaradené do kategórie a to Hotel El CAMINO**, Štúrovo, Garni Hotel** FELLINI, Žiar nad Hronom (v zmysle vyhlášky, Hotel je ubytovacie zariadenie najmenej s desiatimi izbami, ale obidva kontrolované subjekty v čase kontroly
pre ubytovaných hostí disponovali len deviatimi izbami) a Penzión DUKÁT, Prešov, ktorý, nespĺňal podmienku zaradenia do kategórie penzión (v zmysle vyhlášky je Penzión ubytovacie zariadenie najmenej s piatimi izbami a najviac so štyrmi stálymi lôžkami v izbe), ale kontrolovaný subjekt v čase kontroly pre ubytovaných hostí disponoval len štyrmi izbami.

Zatriedené do príslušnej triedy boli správne všetky kontrolované subjekty.

Povinnosť označiť prevádzkareň ostatnými údajmi v zmysle § 15 ods. 1 zákona
č. 250/2007 Z. z. o ochrane spotrebiteľa a o zmene zákona Slovenskej národnej rady
č. 372/1990 Z. z. o priestupkoch v znení neskorších predpisov (ďalej len zákon o ochrane spotrebiteľa) si nesplnilo 24 podnikateľských subjektov (čo predstavuje 7,6%). Nedostatky spočívali v tom, že PJ neboli na viditeľnom a hosťom prístupnom mieste označené obchodným menom, sídlom predávajúceho, menom a priezviskom osoby zodpovednej
za činnosť prevádzkarne, prevádzkovou dobou, triedou, kategóriou ubytovacieho zariadenia, jedna PJ bola označená nesprávnym sídlom predávajúceho.
Napr. Apartmánový dom Saxana, Bratislava; Hotel JELEŇ***, Hlohovec; Hotel Branč, Senica; Penzión Golf Maxim, Skalica; Penzión BODONA***, Piešťany; Penzión*** G&G, Šaľa; Penzión CENTRÁL**, Zvolen; Horský hotel Kráľova Studňa, Národný park Veľká Fatra, Harmanec; City residence apartmánový hotel***, Košice; Hotel Šport, Rožňava; Penzión Pejava, Košická Nová Ves; Penzión JOLLA, Červený Kláštor.

Všeobecné požiadavky v zmysle vyhlášky o kategorizácii neboli dodržané v 47 PJ, čo je 14,9%; (pre porovnanie v r. 2002 – 33%, v r. 2003 – 30,7%, v r.2005 - 39,4%, v r. 2006 – 33,5%, v r.2007 – 30,5%, v r. 2009 – 34,5%, v r. 2010 – 24,0%, v r. 2011 – 20,4%,
v r. 2012 – 18,2%).
Nedostatky sa vyskytli v tom, že chýbalo označenie ubytovacieho zariadenia, cenník ubytovacích služieb nebol umiestnený na viditeľnom a prístupnom mieste, nebola vyznačená najkratšia úniková cesta, chýbali viacjazyčné návody na obsluhu telefónov, čísla kontaktov
na políciu, lekársku a zdravotnú službu, hasičskú jednotku, linku tiesňového volania, okná ubytovacích objektov a izieb hostí neboli zatemniteľné, izby hostí neboli označené číslami, nebol vyznačený smer najkratšej únikovej cesty, príležitostné lôžko nezodpovedalo predpísanému rozmeru, u poschodového lôžka pod matracom chýbali nepriepustné podložky, vyskytli sa prípady, keď vnútorné zariadenie bolo poškodené, zamestnanci, ktorí prichádzali do kontaktu s hosťami, nemali označenie alebo odev, ktorý by ich odlišoval od hostí, nebolo zabezpečené účinné vetranie v hygienických zariadeniach, ubytovacie zariadenie nebolo prístupné hosťom nepretržite 24 hodín. 

Klasifikačné znaky podľa jednotlivých kategórií a tried
 
Vo vstupných priestoroch boli zistené nedostatky v 12 PJ čo je 3,8 %, keď v:
- 4 hoteloch 
     Hotel Diery***, Biely Potok, Terchová - chýbal osobný výťah
     Hotel Vila**** Nečas, Žilina - chýbal osobný výťah
     Hotel Tulipán***, Tatranská Lomnica - chýbal osobný výťah
     Hotel KAMEI*** Snina - chýbal osobný výťah,
- 6 penziónoch 
     Penzión GOLF MAXIM, Skalica - nie je k dispozícii funkčná recepcia 
     Penzión Lodenica***, Liptovský Hrádok - chýbala recepcia s nepretržitou prevádzkovou
     dobou 
     Penzión CENTRÁL**, Zvolen - nebola splnená požiadavka recepcie s dennou službou   
     minimálne 16 hodín
     Penzión Pltník Červený Kláštor* - nebola splnená požiadavka recepcie s dennou službou 
     minimálne 16 hodín
     Penzión Hviezda*, Michalovce,

     Penzión Dukát, Prešov - nebola splnená požiadavka recepcie s dennou službou         
     minimálne 16 hodín,
- 1 turistickej ubytovni
     Turistická ubytovňa Victoria*, Nová Dubnica – prijímacia kancelária je v prevádzke len
     10,45 hodín namiesto 16 hodín, 
- 1 chatovej osade
     Chatová osada*, Látky – chýbal informačný panel so všetkými základnými informáciami   
     o chatovej osade vrátane orientačného plánu. 

Vo vybavenosti ubytovacích zariadení pohostinskými odbytovými strediskami boli zistené nedostatky v 9 PJ čo je 2.8%, keď v:
- 6 hoteloch:
     Hotel Viktor***, Bratislava - reštaurácia neposkytovala celodenné stravovanie 
     Hotel ARLI***, Senica - reštaurácia nezabezpečuje celodenné stravovanie 
     Hotel ROYAL DIAMOND**, Veľký Meder – nebola prevádzkovaná reštaurácia, 
     podávajú sa len raňajky
     Hotel VILA ANNA****, Trenčianske Teplice - chýbalo odbytové stredisko s dennou 
     prevádzkou
     Hotel Alessandria ***, Košice – nebola prevádzkovaná reštaurácia
     Hotel Šport, Rožňava - chýbala reštaurácia, 
- 1 horskom hoteli:
     Horský hotel LOMY* Horná Ves – chýbala reštaurácia, 
- 2 penziónoch:
     Penzión Slovport BTS*  - chýbala miestnosť na podávanie raňajok 
     Penzión Hviezda*, Michalovce - chýbala miestnosť na podávanie raňajok.

V kategórii „chatová osada“ a „kemping“ je v zmysle vyhlášky požadované zabezpečenie pohostinských služieb. Nedostatok v tejto oblasti nebol zistený. 

Najviac nedostatkov v dodržiavaní vyhlášky o kategorizácii bolo zistených v ubytovacích priestoroch. Z prekontrolovaných 316 PJ boli zistené nedostatky tohto charakteru v 106 PJ, čo predstavuje 33,5 %. Nedostatky sa vyskytli v  46 hoteloch, 4 garni hoteloch, 2 horských hoteloch, 1 wellness hoteli, 1 boutique hoteli, 1 moteli, 36 penziónoch, 1 apartmánovom dome, 11 turistických ubytovniach, 1 chatovej osade a v  2 prípadoch ubytovania v súkromí – izba. 

Nedostatky boli zistené najmä vo vybavenosti izieb, pričom chýbali nočné stolíky alebo polička s nočnou lampou na každé lôžko, odpadkové koše, zrkadlá, poháre na pitie, trezor
na izbe, nočné lampy, stojanový vešiak, stolné lampy, skriňa na šaty, chýbal predpísaný počet stoličiek, čalúnené stoličky alebo čalúnené kreslá, chýbal návod na obsluhu telefónu, čísla kontaktov na políciu, lekársku a zdravotnú službu, hasičskú jednotku, linku tiesňového volania.
Kontrolou boli zistené nedostatky vo vybavenosti predsiení, keď chýbali vešiakové steny, zrkadlá, prostriedky na čistenie obuvi, koše na odpadky, chýbala predsieň a ani nebola zvuková izolácia vstupných dvier. 

Veľký počet nedostatkov bol zistený aj v hygienických zariadeniach a ich vybavenosti, a to v 61 prípadoch, čo predstavuje 19,3 %. Nedostatky sa vyskytli v 24 hoteloch, 2 garni hoteloch, 2 horských hoteloch, 1 wellness hoteli, 1 moteli, 15 penziónoch, 1 apartmánovom dome, 14 turistických ubytovniach a v  1 prípade ubytovania v súkromí – objekt. 

Tieto hygienické zariadenia neboli vybavené základnými predpísanými náležitosťami ako napr. chýbalo osvetlenie nad umývadlom, vrecká na hygienické vložky, hygienické papierové vreckovky skladané v škatuli, poháre na čistenie zubov v hygienickom balení (pre triedu****) alebo neboli zabalené, vatové tampóny, dostatočný počet uterákov a osušiek na každé lôžko, predložky pred vaňu, elektrický sušič vlasov, vrecká na bielizeň, chýbala odkladacia plocha alebo skrinka na toaletné potreby, vešiaky na odev, kúpacie čiapky, froté plášte, zrkadlo, toaletný papier, vlasový šampón, toaletné mydlo alebo telový šampón, nedostatočný počet WC a spŕch, poličky v umyvárňach, mydlo, označenie napätia na elektrických zásuvkách, kúpeľňa sa nachádzala vo voľnom priestore izby – nebol stavebne oddelený priestor samostatnej kúpeľne.

Nedostatok vo frekvencii výmeny posteľnej bielizne v závislosti od kategórie a triedy nebol zistený.

Pri kontrolnej akcii bola pozornosť inšpektorov SOI sústredená aj na rozsah, charakter a funkčnosť poskytovaných služieb. Ide o služby, ktoré si prevádzkovateľ hotela, botela, penziónu, apartmánového domu, chatovej osady a kempingu (okrem kategórie botel* a penzión*) vyberie zo zoznamu tzv. fakultatívnych znakov v závislosti od požiadaviek hostí, ich vekového zloženia, umiestnenia ubytovacieho zariadenia, ročného obdobia a pod. Podmienkou je, aby uvedené ubytovacie zariadenia poskytovali služby aspoň v rozsahu prideleného minimálneho počtu bodov. 
Nedostatky boli zistené v 3 PJ  a to v: 
- 1 hoteli
     Hotel GALANTA****, Galanta - predpísaný počet bodov je 210, dosiahnuté 183 bodov,  
- 2 garni hoteloch
Garni hotel PREMIÉR***, Trnava - predpísaný počet bodov je 100, dosiahnuté 82 bodov    Garni hotel Villa Anne Mary***, Piešťany - predpísaný počet bodov je 100, dosiahnuté 68           bodov.

Kategória ubytovacieho zariadenia -  turistická ubytovňa má povinnosť poskytovať doplnkové služby v rozsahu príslušnej kategórie a triedy, pričom nedostatok v tejto oblasti bol zistený v 3 turistických ubytovniach:
Turistická ubytovňa* Banská Bystrica, Turistická ubytovňa* Zimný štadión, Brezno, Turistická ubytovňa* Jesenského, Brezno - vo všetkých neboli zabezpečené žiadne základné turistické informácie (turistická mapa, cestovný poriadok).

Dodržiavanie cenových predpisov v ubytovacích zariadeniach

V súlade so zákonom o ochrane spotrebiteľa a zákonom o cenách je predávajúci povinný informovať spotrebiteľa o cene predávaného výrobku alebo poskytovanej služby a zreteľne označiť výrobok alebo službu cenou alebo informáciu o cene inak vhodne sprístupniť.

Z uvedeného vyplýva, že v cenníkoch príslušného ubytovacieho zariadenia a jeho príslušných odbytových strediskách musí byť predaj každého výrobku a každá poskytovaná služba uvedená samostatne a označená príslušnou cenou.
V zmysle uvedeného kontrola bola zameraná na skutočnosť, či je spotrebiteľ vhodným spôsobom informovaný o cene za ubytovanie a o rozsahu poskytovaných ubytovacích a doplnkových služieb.
Informácia o cene nebola hosťom k dispozícii v 7 PJ, čo je 2,2 %, z celkového počtu prekontrolovaných PJ. Informácia o cene za ubytovanie nebola poskytnutá v 2 hoteloch:
Kúpeľný dom ACHÁT – DEPENDANCE**, Liečebný ústav*** DIAMANT, Dudince a
v 3 turistických ubytovniach: Ubytovňa SHA, Banská Bystrica, Ubytovňa SOŠ, Banská Štiavnica, Ubytovňa, Telgárt. 
V týchto prípadoch cenníky za ubytovanie neboli k dispozícii pre spotrebiteľov vôbec alebo neboli umiestnené na viditeľnom a hosťom prístupnom mieste.
Informácia o cene za doplnkové služby absentovala v 1 penzióne: Penzión Centrál**, Zvolen; 
v 1 apartmánovom dome: Rezidencia Saxana, Bratislava. 
V týchto PJ na viditeľnom a hosťom prístupnom mieste chýbal cenník doplnkových služieb, čím spotrebiteľ nebol žiadnym spôsobom informovaný o cene týchto služieb.

Dodržiavanie zásady rovnakého zaobchádzania

Podľa § 4 ods. 3 zákona o ochrane spotrebiteľa predávajúci - prevádzkovateľ ubytovacieho zariadenia je povinný vo vzťahu k spotrebiteľovi dodržiavať zásadu rovnakého zaobchádzania v poskytovaní výrobkov a služieb ustanovenú antidiskriminačným zákonom. Nesmie odmietnuť poskytnutie služby, ktorá je v jeho prevádzkových možnostiach.
Za diskrimináciu spotrebiteľa je v zmysle zákona o ochrane spotrebiteľa považované účtovanie rozdielnych cien za rovnakú službu ubytovania zahraničných a tuzemských hostí. 
Za diskrimináciu nebola považovaná zľava na poskytnutú službu, ak mala služba inú kvalitu alebo ak bola na službu rovnakej kvality poskytnutá zľava pre skupinu účastníkov bez ohľadu na ich štátnu príslušnosť. 
Taktiež boli uznané zľavy na rôzne druhy medzinárodných študentských kariet, príp. zľavy pre dôchodcov a pod., ak ich prevádzkovateľ poskytoval, taktiež bez ohľadu na štátnu príslušnosť, národnosť... 
Nedostatky v tomto smere neboli zistené ani v jednom prípade. Toto pozitívne zistenie je výsledkom aj niekoľkoročnej kontroly zo strany SOI, zameranej aj na túto skutočnosť. 

Podľa § 4 ods. 3 zákona o ochrane spotrebiteľa prevádzkovateľ ubytovacieho zariadenia nesmie viazať predaj výrobku alebo poskytovanie služby na predaj iného výrobku alebo poskytnutie inej služby, pričom za viazanie predaja sa nepovažuje, ak predávajúci predáva tieto výrobky alebo poskytuje tieto služby aj samostatne a ak viazanie predaja je podmienené technickou nemožnosťou samostatného predaja výrobku alebo poskytnutia služby. 

Vzhľadom na uvedené, pri kontrole kategorizácie Slovenská obchodná inšpekcia za viazanie služieb nepovažovala, ak prevádzkovateľ ubytovacieho zariadenia dodržal tieto podmienky:
- raňajky v cene ubytovania – ak cena raňajok bola v cenníku ubytovania uvedená ako samostatná služba; pre cenu prechodného ubytovania vrátane raňajok bola v cenníku použitá informácia: „ubytovaným hosťom poskytujeme raňajky bezplatne“;
- predaj služieb v cene prechodného ubytovania – ak každá hotelom poskytovaná služba aj pre neubytovaných hostí ako napr. sauna, vírivka, bazén, posilňovňa a pod. bola v cenníku služieb uvedená s príslušnou predajnou cenou. 
   Ak sa pre zatraktívnenie a lepší predaj ubytovacie zariadenie rozhodlo, že niektoré z poskytovaných služieb bude hosťom poskytovať v cene prechodného ubytovania, bolo potrebné, aby o tom boli spotrebitelia informovaní textom: „ubytovaným hosťom sú tieto služby (vymenovať) poskytované bezplatne“ (alebo so zľavou x%);
- predaj balíkov služieb – pre ponuku kombinácie rôznych služieb v tzv. balíku platí zásada tvorby ceny dohodou. 
   Zostavenie balíka služieb sme nepovažovali za viazanie služieb, ak služby v balíku boli ponúkané aj osobitne, ak mal hosť služby komponované do balíka možnosť skutočne aj čerpať a ak cena balíka služieb neprekročila súčet cien jednotlivých služieb. 
 
V  uvedenej oblasti sa nedostatky vyskytli v 8 PJ, čo je 2,5 %, a to v: 
- 6 hoteloch
     Hotel JELEŇ***, Hlohovec - cena za ubytovanie zahŕňala raňajky
     Hotel PAVLA****, Piešťany – cena izby zahŕňala ubytovanie, raňajky formou bufetových    
     stolov, 20% DPH (uvedené v cenníku služieb) 
     Hotel PAX***, Trenčianske Teplice -  cena za ubytovanie zahŕňala raňajky
     Hotel Liečebný ústav*** DIAMANT - cena za ubytovanie zahŕňala raňajky
     Hotel ARCADE***, Banská Bystrica - cena za ubytovanie zahŕňala raňajky
     Hotel Beliér***, Prešov- cena za ubytovanie zahŕňala raňajky,
- 2 penziónoch
     Penzión CORVIN***, Veľký Meder - cena za ubytovanie zahŕňala raňajky
     Penzión KAŠTIEĽ***, Vlkanová - cena za ubytovanie zahŕňala raňajky.

Prehľad PJ s nedostatkami v jednotlivých kategóriách ubytovacích zariadení                                                                                                                                                        
	Hotel	Garni hotel	Horský hotel	Kongres. hotel	Wellness hotel	Kúpeľný hotel	Boutique hotel	Apartmánový hotel	Motel	Botel	Penzión	Apartmánový dom	Turist. ubytovňa	Chatová osada	Kemping	Ub.v súkr.-izba	Ub.v súkr. – obj.	SPOLU	
Vstupné
priestory	4 	-	-	-	-	-	-	-	-	-	6	-	1	1	-	-	-	12	
Pohost.odbytové   
strediská	6	-	1	-	-	-	-	-	-	-	2	x	x	x	X	x	x	9	
Pohostinské
služby	x	x	x	x	x	X	x	x	x	x	x	x	x	-	-	x	x	-	
Ubytovacie priestory	46	4	2	-	1	-	1	-	1	-	36	1	11	1	X	2	-	106	
Hygienické zariadenia	24	2	2	-	1	-	-	-	1	-	15	1	14	-	-	-	1	61	
Výmena bielizne	-	-	-	-	-	-	-	-	-	-	-	-	-	-	X	-	-	-	
Fakult.znaky 
-spln.min.počtu 
 bodov
-správnosť prir.
 bodov	
1

-	
2

-	
-

-	
-

-	
-

-	
-

-	
-

-	
-

-	
-

-	
-

-	
-

-	
-

-	
x

x	
-

-	
-

-	
x

x	
x

x	
3

-	
Doplnkové služby	x	x	x	x	x	X	x	x	x	x	x	x	3	-	-	x	x	3	
Inf. o cene:
- za ubyt.
- za doplnk.služ.	
2
-	
-
-	
-
-	
-
-	
-
-	
-
-	
-
-	
-
-	
-
-	
-
-	
-
1	
-
1	
3
-	
-
-	
-
-	
-
-	
-
-	
5
2	
Viazanie služieb	6	-	-	-	-	-	-	-	-	-	2	-	-	-	-	-	-	8
	
Diskrim. spotrebiteľa	-	-	-	-	-	-	-	-	-	-	-	-	-	-	-	-	-	-	
Legenda: x = klasifikačný znak vyhláška pre danú kategóriu nepredpisuje
                –  = nedostatky nezistené
Údaje v tabuľke predstavujú počet PJ so zistenými nedostatkami

Monitoring zabezpečenia bezbariérového prístupu do ubytovacích zariadení a ich vybavenosť výťahmi 

Vyhláška o kategorizácii v § 5 ods. 2 ustanovuje, že v hotelovej hale alebo v jej blízkosti majú byť umiestnené osobné výťahy, prípadne aj nákladné výťahy slúžiace na prepravu hostí a ich batožiny, pričom sa odvoláva na vyhlášku MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie (ďalej len táto vyhláška).

Podľa § 46 ods. 9 vyhlášky, stavby hotela, motela a penziónu, s viac ako dvomi nadzemnými podlažiami, pričom 1. podlažím sa rozumie prízemie, t. j. tie, ktoré sú minimálne dvojposchodové, musia byť vybavené výťahom. V § 46 ods. 14 tejto vyhlášky sa toto ustanovenie primerane vzťahuje aj na ostatné ubytovacie zariadenia na krátkodobé pobyty.

V zmysle § 57 vyhlášky prístup do hotelov, motelov, penziónov a ostatných ubytovacích zariadení na krátkodobé pobyty musí byť zabezpečený najmenej jedným vstupom na úrovni komunikácie pre chodcov bez vyrovnávacích stupňov; pri novostavbe musí byť takto riešený hlavný vstup. Ak nemožno vstup takto zabezpečiť, musí byť vyrovnanie riešené rampou, schodiskovou plošinou alebo vonkajším výťahom. 

V zmysle § 2 ods. 4 vyhlášky sa uvedené požiadavky na stavby užívané osobami s obmedzenou schopnosťou pohybu a orientácie týkajú všetkých stavieb a použijú sa primerane aj na zmeny stavieb, ak to nie je vylúčené zo závažných kultúrnych, historických alebo technicko-prevádzkových dôvodov, pričom odôvodnenie musí obsahovať projektová dokumentácia. 

V súlade s uvedeným, súčasťou kontroly kategorizácie ubytovacích zariadení bol aj monitoring zabezpečenia bezbariérového prístupu osôb s obmedzenou schopnosťou pohybu a orientácie do ubytovacích zariadení, ako i kontrola vybavenia týchto zariadení výťahmi v zmysle vyššie uvedeného. 

1. Vybavenosť ubytovacích zariadení výťahmi

Vyhláška o kategorizácii v § 5 ods. 2 ustanovuje povinnosť mať výťahy len v tých ubytovacích zariadeniach, ktoré majú hotelové haly, to znamená, že táto povinnosť sa vzťahuje na všetky druhy ubytovacích zariadení kategórie hotel (hotel, garni hotel, horský hotel, kongresový hotel, wellness hotel, kúpeľný hotel, boutique hotel, apartmánový hotel triedy *****, ****, ***) a motel triedy****, ***) s viac ako 2 podlažiami. 
Naviac v zmysle § 46 ods. 9 vyhlášky MŽP SR č. 532/2002 Z. z., ktorou sa ustanovujú podrobnosti o všeobecných technických požiadavkách na stavby užívané osobami s obmedzenou schopnosťou pohybu a orientácie sme monitorovali zabezpečenie výťahmi aj u kategórie penzión všetkých tried.
To znamená, že bol vykonaný monitoring zabezpečenia ubytovacích zariadení výťahmi
vo vyššie špecifikovaných  kategóriách „hotel“ a „penzión“, a to v 227 PJ, pričom 45 PJ, čo je 19,8 % nebolo vybavených výťahmi. Dôvody absencie výťahov zo strany podnikateľských subjektov, či už historické, kultúrne, príp. technicko – prevádzkové, ktoré sú v zmysle platnej legislatívy akceptovateľné, boli preukázateľne doložené v dvoch PJ a to Hotel LIPA***, Trenčín a Hotel POD HRADOM***, Trenčín. 

Prehľad nedostatkov vo vybavenosti ubytovacích zariadení výťahmi v kategórii „hotel“,
„motel“ a „penzión“ v členení na jednotlivé kraje SR:

Výťahy	I-BA	I-TT	I-NR	I-TN	I-ZA	I-BB	I-KE	I-Pr	Spolu	
Hotel*****	-	-	-	-	-	-	-	-	-	
Hotel****	1	2	-	-	1	-	2	-	6	
Hotel***	1	7	-	-	1	1	5	2	17	
Motel****	-	-	-	-	-	-	-	-	-	
Motel***	-	-	-	-	-	-	-	-	-	
Penzión	1	5	-	-	-	4	12	-	22	
Spolu	3	14	0	0	2	5	19	2	45	

2. Monitoring zabezpečenia bezbariérového prístupu do ubytovacích zariadení

V rámci kontrolnej akcie bolo zistené, že z 316 prekontrolovaných ubytovacích zariadení  nemalo zabezpečený bezbariérový prístup do zariadenia 78 PJ, čo predstavuje 24,7%.
(v r. 2010 to bolo 47,7% , v r. 2011 45,6% a v r. 2012 43,1%). Z uvedeného porovnania možno pozorovať zlepšenie úrovne zabezpečenia bezbariérového prístupu
do ubytovacích zariadení.

Prehľad nedostatkov v zabezpečení bezbariérového vstupu do ubytovacích zariadení podľa kategórií v členení na jednotlivé kraje SR:

Bezbariérový
prístup	I-BA	I-TT	I-NR	I-TN	I-ZA	I-BB	I-KE	I-Pr	Spolu	
Hotel	-	5	1	2	2	2	7	2	21	
Botel	-	-	-	-	-	-	-	-	0	
Motel	-	-	-	-	-	-	-	-	0	
Penzión	-	12	3	-	9	4	9	5	42	
Apart.dom	-	-	-	-	-	-	-	-	0	
Chat.osada	-	-	-	-	-	1	-	-	1	
Kemping	-	-	-	-	-	-	-	-	0	
Turist. ubytovňa	-	-	-	-	-	7	3	-	10	
Ubyt.v súkr.-izba	-	-	-	-	1	-	1	1	3	
Ubyt.v súkr.-objekt	-	-	1	-	-	-	-	-	1	
spolu	0	17	5	2	12	14	20	8	78	

II. POHOSTINSKÉ ODBYTOVÉ STREDISKÁ

Pohostinské odbytové strediská fungujú v ubytovacích zariadeniach ako ich samostatné organizačné zložky, ktoré zabezpečujú stravovanie a občerstvenie hostí a v mnohých prípadoch aj spoločensko – zábavnú činnosť. Tieto sú vo väčšine prípadov prevádzkované majiteľmi ubytovacích zariadení. Ak pohostinské služby poskytovali iné podnikateľské subjekty, na základe zmluvy s majiteľom ubytovacieho zariadenia, takúto činnosť sme nepovažovali za porušenie vyhlášky o kategorizácii.
Počas akcie bola vykonaná kontrola v 239 pohostinských odbytových strediskách, kde boli zistené nedostatky v 78 prípadoch, čo predstavuje 32,6%. 

Dodržiavanie poctivosti predaja 

Za účelom kontroly dodržiavania zásad poctivosti predaja bolo vykonaných 173 kontrolných nákupov (ďalej len KN), z ktorých bolo účtovaných správne 155 KN – čo je 89,6%, predražených 15 KN – čo je 8,7% a 3 KN – čo je 1,7% neboli odsúhlasené z dôvodu chýbajúcej cenovej informácie, nepredloženia platnej receptúry na podané jedlo, výrobky boli po dobe spotreby, meradlo bez platného úradného overenia. 

Hodnota všetkých KN bola vo výške 1.358,33 EUR. Tieto KN boli predražené celkom
o 5,46 EUR. Výška predraženia na 100,- EUR všetkých KN činila  0,40 EUR.
Hlavnými dôvodmi predražovania KN bolo: v 3 prípadoch nedodržanie hmotnosti, v 12 prípadoch nedodržanie deklarovanej miery a v 3 prípadoch išlo o chyby v účtovaní. 
Z celkového počtu 173 KN neboli 2 KN účtované prostredníctvom elektronickej registračnej pokladne (ďalej len ERP), v 3 prípadoch nebol vydaný doklad o kúpe napriek funkčnosti ERP a v 4 prípadoch doklad o kúpe neobsahoval všetky predpísané náležitosti.

Dodržiavanie cenových predpisov v pohostinských odbytových strediskách

Vo všetkých 239 kontrolovaných pohostinských odbytových strediskách inšpektori SOI preverili dodržiavanie predpisov, ktoré sa týkajú informácií o cenách tovarov platných v okamihu ponuky. Nedostatky v tomto smere boli zistené v 27 PJ, čo je 11,3%. 
V 5 PJ bolo zistených 17 druhov tovarov, ktoré neboli označené cenou. 
V pohostinských odbytových strediskách sme sa zamerali hlavne na preverenie JaNL, či sú tieto predkladané hosťom ešte pred uskutočnením objednávky, či sú vypracované v súlade s požiadavkami právnych predpisov a či obsahujú všetky predpísané náležitosti. 

Pri kontrolách bolo zistené, že v  3 PJ chýbal jedálny a nápojový lístok (ďalej len JaNL),
v 3 PJ nebol predložený a v 27 prípadoch obsahoval neúplné informácie, napr.:
Hotel HOLIDAY IN****, Trnava - nedostatočné a nejednoznačné informácie v JaNL 
(chýbajúce hmotnosti jedál u 13 druhov),
Hotel JELEŇ***, Hlohovec - nedostatočné a nejednoznačné informácie v JaNL 
(chýbajúce hmotnosti príloh),
Hotel EMPIRE****, Trnava - nedostatočné a nejednoznačné informácie v JaNL 
(chýbajúce hmotnosti príloh), 
Penzión Salaš***, Cabaj Čápor - nedostatočné a nejednoznačné informácie v JaNL 
(chýbajúce hmotnosti 3 druhov jedál), 
Hotel VILA ANNA****, Trenčianske Teplice – nebol predložený JaNL (nebol vypracovaný),
Penzión Galanto***, Liptovský Ján – nedostatočné a nejednoznačné informácie v JaNL 
(chýbajúce inf. o množstve a miere u 10 druhov výrobkov),

Hotel Jánošík****, Liptovský Mikuláš - nedostatočné a nejednoznačné informácie v JaNL 
(chýbala inf. o cene, miere 1 druhu výrobku),
Penzión KAŠTIEĽ***, Vlkanová - nedostatočné a nejednoznačné informácie v JaNL 
(chýbajúca inf. o množstve, miere podávaných nápojov a jedál),
Hotel ARCADE***, Banská Bystrica - nedostatočné a nejednoznačné informácie v JaNL 
(chýbajúca inf. o množstve, miere podávaných nápojov a jedál),
Garni hotel FELLINI**, Žiar nad Hronom – JaNL nebol predložený 
Penzión Trio*, Smižany – chýbala cenová informácia u 10 druhov výrobkov).

Pri kontrolách boli predložené riadne nadobúdacie doklady na požadované druhy tovarov alebo výrobkov a ani v jednom prípade nebol zistený tovar bez nadobúdacích dokladov.

Hygiena

Osvedčenia o zdravotnej spôsobilosti na činnosť v potravinárskych prevádzkarniach neboli predložené v 5 PJ (napr. Hotel Centrum***, Košice, Hotel Šport, Rožňava). 
Ani jeden zamestnanec nepracoval v znečistenom odeve.
V zmysle § 15 ods. 3 zákona o ochrane spotrebiteľa, predávajúci a jeho zamestnanci, ktorí prichádzajú do styku so spotrebiteľom, musia mať označenie alebo odev, ktoré ich odlíši
od spotrebiteľa. Nedostatky v tejto oblasti boli zaznamenané v 12 PJ, ktorých zamestnanci nesplnili túto povinnosť - zamestnanci, ktorí prichádzajú do styku s hosťami, neboli odlíšení označením, ani v jednotnom odeve, ktorý by ich odlišoval od hostí ( napr. Horský hotel Kráľova Studňa, Penzión KAŠTIEĽ***, Vlkanová). 

Pracovné pomôcky a inventár boli v nevyhovujúcom stave v 2 PJ (Hotel AQUATERMAL***, Dolná Strehová, Penzión CENTRÁL**, Zvolen), kde bolo zistené používanie znehodnotených, ošúchaných, znečistených od prepáleného oleja teflonových panvíc.
Nedostatky v skladovaní a uchovávaní jedál a surovín, používaných na ich prípravu, boli zistené v 12 PJ. Jednalo sa o skladovanie nezlučiteľných surovín (mäsové, mliečne výrobky, mrazená zelenina), v rozpore s pokynmi výrobcu zmrazovanie čerstvých potravín s predpísanou teplotou skladovania +2 až +8 °C, skladovanie tovarov po dobe spotreby, dlhodobé skladovanie jedál vlastnej výroby v mraziacich boxoch (napr. Hotel AQUATERMAL***, Dolná Strehová, Motel EUROMOTEL*, Rimavská Sobota, Penzión KAŠTIEĽ***, Vlkanová).

Nedostatok v úrovni a hygiene ubytovacích a s nimi súvisiacich priestorov bol zistený
v 2 PJ - v ubytovacom zariadení TU*, Žiar nad Hronom, kde na kontrolovanej izbe bola poškodená a vypadnutá omietka a v Penzióne Trio*, Smižany, kde hygienické zariadenia izieb penziónu neboli udržiavané, následkom čoho bol zistený výskyt plesní a ubytovacie zariadenie bolo zatvorené na 2 prevádzkové dni. 

Rôzne

V 15 PJ sa nachádzalo 16 kusov neoverených meradiel, na ktoré bol vydaný zákaz používania (napr. Hotel KARPATY****, Častkov, Hotel Ring***, Orechová Potôň, Hotel CENTRUM***, Košice, Hotel MAGNUS****, Trenčín). 

Súhlas Regionálneho úradu verejného zdravotníctva (RÚVZ) na prevádzkovanie nebol predložený v 24 PJ (napr.: Mama´s Design & Boutique Hotel ****, Bratislava, Hotel Blue***, Bratislava, Hotel Prim*, Bratislav, Hotel  SQUASH*, Prievidza, Ubytovanie v súkromí-izba Rudolf Apartman*, Spišská Nová Ves, Penzión** SOŠL, Banská Štiavnica, Ubytovňa SHA, Banská Bystrica, *Penzión Set***, Košice).
 
Živnostenské oprávnenie bolo v čase kontroly predložené na všetkých kontrolovaných prevádzkach. 

Kontrola plnenia opatrení z predchádzajúcich kontrol

Opakované kontroly boli vykonané v 30 PJ. Z uvedeného počtu si 3 PJ nesplnilo uložené opatrenia z predchádzajúcej kontroly, vykonanej v r. 2012. Jednalo sa o nesplnenie povinností: zaradiť UZ do kategórie a triedy, predložiť receptúry na ponúkané jedlá v JaNL, označiť UZ triedou, obchodným menom a priezviskom osoby zodpovednej za prevádzkareň, uviesť cenu a hmotnosť výrobku do JaNL, mať reklamačný poriadok a evakuačný výťah.
Išlo o nasledujúce PJ: Hotel Branč, Senica; Hotel***GLORIA PALAC; Košice, Penzión Dukát, Prešov.

V prílohe tejto informácie uvádzame vybrané PJ, kde sa vyskytli závažnejšie nedostatky.

Opatrenia

1.	Vo všetkých kontrolovaných PJ boli napísané inšpekčné záznamy a v prípade zistenia    nedostatkov vydané záväzné pokyny a opatrenia na ich odstránenie.
2.	Podľa §6 ods.1 písm. a) bod 3 zákona č. 128/2002 Z. z. o štátnej kontrole vnútorného trhu vo veciach ochrany spotrebiteľa a o zmene a doplnení niektorých zákonov boli v 15 PJ uložené opatrenia na mieste na zákaz používania 16 kusov neoverených určených meradiel.
3.	Do spracovania tejto informácie za nedostatky závažného charakteru bolo riaditeľmi inšpektorátov SOI voči 61 podnikateľským subjektom začaté správne konanie o uložení postihu. Ďalšie prípady sú v štádiu posúdenia.
      Zatiaľ bolo riaditeľmi inšpektorátov SOI uložených 14 postihov vo výške 5.790,00 EUR.    

Záver

Cieľom kontrol zo strany SOI je v čo najväčšej miere eliminovať nedostatky pri poskytovaní služieb, čo by malo mať za následok skvalitnenie služieb v rámci domáceho a zahraničného cestovného ruchu. Pravidelné kontroly, zamerané na kategorizáciu ubytovacích zariadení však vypovedajú o tom, že popri doposiaľ existujúcich ubytovacích zariadeniach, kde sa doteraz zistené nedostatky postupne odstraňovali, vznikajú nové podnikateľské subjekty, u ktorých sa objavujú nové negatívne zistenia.
Z porovnania výsledkov kontrolnej akcie z predchádzajúcimi rokmi, nemožno však  konštatovať zvyšujúci sa trend úrovne v oblasti ubytovacích služieb. Pre porovnanie percento zistených nedostatkov v ubytovacích zariadeniach v r. 2009 činilo 63,8 %, v r. 2010 57,5%, v r. 2011 48,0%, v r. 2012 52,7 %, a v r. 2014 sme zaznamenali 48,4 % nedostatkov v prekontrolovaných PJ.

Z porovnania celkových výsledkov úrovne ubytovacích zariadení vyplýva, že približne každé druhé ubytovacie zariadenie porušovalo niektorú z požiadaviek legislatívy, platnej v oblasti ochrany spotrebiteľa. 

Súčasťou tejto kontrolnej akcie, okrem pravidelných kontrolovaných povinností, vyplývajúcich z právnych predpisov, platných pre oblasť ubytovacích služieb, bol nad rámec zákonných povinností SOI opätovne vykonaný monitoring zabezpečenia bezbariérového prístupu do ubytovacích zariadení, vykazujúci zostupný trend, ktorý je zrejmý z nasledujúceho porovnania: v r. 2010 nebolo bezbariérovo zabezpečených 47,7% ubytovacích zariadení, v r. 2011 45,6 % , v roku 2012 43,1% a v roku 2014 je to 24,7%.
Uvedené výsledky vypovedajú o zlepšujúcom sa stave a prístupe prevádzkovateľov ubytovacích zariadení vo vzťahu k osobám so zníženou schopnosťou pohybu a orientácie.

Príklady negatívnych zistení

Mama´s Design & Boutique Hotel ****, Bratislava - kontrolou bolo zistené, že
pri telefóne, ktorý je v ubytovacom zariadení na mieste prístupnom pre hostí chýbal viacjazyčný návod na obsluhu a čísla kontaktov na políciu, lekársku a zdravotnícku službu, hasičskú jednotku, linku tiesňového volania, v rámci spoločenských priestorov bol k dispozícii len 1salón, klubové priestory chýbali, t. j. neboli zabezpečené spoločenské priestory v súlade
so zatriedením hotela s prívlastkom Boutique, v  hotelovej hale alebo v jej blízkosti nebol zabezpečený osobný výťah v súlade s Vyhláškou Ministerstva životného prostredia SR
č. 532/2002 Z. z. (hotel je 6-podlažná budova).

Penzión Slovport BTS*, Bratislava - vo vybavenosti izieb chýbali lampy a nočné stolíky, nezabezpečenie osobného výťahu v  hotelovej hale alebo v jej blízkosti v súlade s Vyhláškou Ministerstva životného prostredia SR č. 532/2002 Z. z. (jedná sa o trojposchodovú budovu), ubytovacím hostím nebola k dispozícii miestnosť na podávanie raňajok, na hygienických zariadeniach pri dostupnej elektrickej zásuvke nebolo zabezpečené označenie napätia
na použitie elektrických spotrebičov.

Hotel Devín****, Bratislava - kontrolný nákup bol účtovaný v hodnote 11,00 €, namiesto správnej hodnoty 10,77€, čím vzniklo poškodenie spotrebiteľa o čiastku + 0,23 €, zapríčinené nedomeraním zakúpených alkoholických nápojov. Namiesto deklarovanej miery 40 ml, boli podané nápoje o objeme 37 ml.

Hotel Loft****, Bratislava - kontrolný nákup bol účtovaný v hodnote 7,60 €, namiesto správnej hodnoty 6,99 €, čím vzniklo poškodenie spotrebiteľa o čiastku + 0,61 €, zapríčinené nedomeraním zakúpených alkoholických nápojov. Namiesto deklarovanej miery 40 ml, boli podané nápoje o objeme 34 ml a 33 ml.

Hotel Tatra****, Bratislava - kontrolný nákup bol účtovaný v hodnote 8,00 €, namiesto správnej hodnoty 7,85 €, čím vzniklo poškodenie spotrebiteľa o čiastku + 0,15 €, zapríčinené nedomeraním zakúpených alkoholických nápojov. Namiesto deklarovanej miery 40 ml, boli podané nápoje o objeme 38 ml a 39 ml.

Hotel Color***, Bratislava - kontrolný nákup bol účtovaný v hodnote 9,54 €, namiesto správnej hodnoty 9,35 €, čím vzniklo poškodenie spotrebiteľa o čiastku + 0,19 €, zapríčinené nedomeraním zakúpených alkoholických nápojov. Namiesto deklarovanej miery 40 ml, boli podané nápoje o objeme 37 ml a 39 ml.

Penzión Berg***, Bratislava - kontrolný nákup bol účtovaný v hodnote 8,60 €, namiesto správnej hodnoty 8,35 €, čím vzniklo poškodenie spotrebiteľa o čiastku + 0,25 €, zapríčinené nedomeraním zakúpených alkoholických nápojov. Namiesto deklarovanej miery 40 ml, boli podané nápoje o objeme 37 ml a 39 ml.

Hotel EMPIRE****, Trnava: v ubytovacích priestoroch bolo zistené, že na izbách sa nenachádzal viacjazyčný návod na obsluhu a čísla kontaktov na políciu, lekársku a zdravotnícku službu, hasičskú jednotku, linku tiesňového volania, v hoteli sa nenachádzali žiadne salóny a klubové priestory, v hygienických zariadeniach chýbal jeden uterák na každé lôžko a vrecko na bielizeň, v jedálnych lístkoch chýbala informácia, v akom stave je deklarovaná hmotnosť mäsovej zložky jedál a neboli uvedené hmotnosti príloh, k vybraným jedlám neboli priložené receptúry, jeden druh výrobku - lístkové cesto chladené v počte 13 ks bol po dobe spotreby. 

Hotel RING***, Orechová Potôň-Lúky - v ubytovacích priestoroch v časti predsieň sa nenachádzal prostriedok na čistenie obuvi, v hygienických zariadeniach chýbal jeden uterák na každé lôžko, v hoteli sa nenachádzal evakuačný výťah, jeden druh výrobku bol po dobe spotreby a to kačacie stehná celé chladené 4 322 g, u ktorých bolo zistené aj nedodržanie podmienok skladovania, v prevádzkarni sa nachádzala váha bez platného úradného overenia.

Hotel PAVLA****, Piešťany - bola zistená viazanosť služieb na cenu ubytovania, nakoľko v cenníku služieb bolo uvedené, že cena izby zahŕňa ubytovanie, raňajky formou bufetových stolov, DPH 20%, pričom cena raňajok nebola v cenníku uvedená ako samostatná služba, v hoteli sa nenachádzali žiaden salón ani klubové priestory. 

Hotel JELEŇ***, Hlohovec - prevádzkareň nebola správne označená, chýbalo meno a priezvisko zodpovednej osoby za činnosť prevádzkarne a prevádzková doba určená
pre spotrebiteľa, zistená viazanosť služieb na cenu ubytovania, nakoľko v cenníku služieb bol uvedené, že raňajky pre hostí sú zahrnuté v cene ubytovania, pričom cena raňajok nebola  v cenníku uvedená ako samostatná služba, v jedálnych lístkoch chýbala informácia v akom stave je deklarovaná hmotnosť mäsovej zložky jedál a neboli uvedené hmotnosti príloh.

Hotel KARPATY****, Častkov – v JaNL chýbala informácia v akom stave je deklarovaná hmotnosť mäsovej zložky a rýb, k vybraným jedlám neboli predložené receptúry, v prevádzkarni sa nachádzala váha bez platného úradného overenia, v chladiacich a mraziacich boxoch boli zistené tri druhy výrobku po dobe spotreby. 

Hotel EL CAMINO**, Štúrovo – pri telefóne, ktorý bol v ubytovacom zariadení prístupnom hosťom chýbal viacjazyčný návod na obsluhu a čísla kontaktov na políciu, lekársku a zdravotnícku službu, hasičskú jednotku, linku tiesňového volania, chýbal centrálny trezor v recepcii, telefón so spojením mimo hotela cez centrálu v 4 izbách, nočné lampy, vešiaky v skrini, poháre na vodu, osvetlenia nad umývadlom.

Hotel MAGNUS****, Trenčín – v hygienických zariadeniach neboli elektrické zásuvky označené napätím, chýbali vatové tampóny, prostriedok na čistenie obuvi, v odbytovom stredisku reštaurácia bola v používaní váha s neplatným úradným overením.
Horský hotel „LOMY“*, Horná Ves: ubytovacie zariadenie nebolo zaradené do kategórie a triedy, (hodnotenie vybavenosti ubytovacieho zariadenia bolo vykonané podľa požiadaviek najnižšej triedy kategórie hotel, t. j. s jednou hviezdičkou) - chýbali koše na odpadky,
vo vybavenosti hygienických zariadení chýbali vrecká na hygienické vložky, odbytové stredisko reštaurácia, ktoré v zmysle vyhlášky musí byť súčasťou  ubytovacieho zariadenia nebolo v prevádzke.

Turistická ubytovňa* „CHATA OPATOVÁ“ Trenčín: vo vybavenosti izieb chýbali stoly, stoličky, koše na odpadky, stojanové vešiaky, vo vybavenosti hygienických zariadení chýbali poličky v umyvárňach, v odbytovom stredisku reštaurácia bola v používaní váha s neplatným úradným overením, v ubytovacom zariadení nebol spotrebiteľom k dispozícii reklamačný poriadok. 

Horský hotel, Králova Studňa, Veľká Fatra, Harmanec: UZ nebolo v čase kontroly zaradené do príslušnej triedy, kontrola bola vykonaná podľa najnižšej triedy; UZ nebolo označené sídlom poskytovateľa služby a prevádzkovou dobou určenou pre spotrebiteľa, chýbal stavebne oddelený priestor samostatnej kúpeľne (bola umiestnená voľne v izbe), chýbali vešiaky na uteráky, osušky, uzatvárateľná nádoba na odpadky, predložka
pred sprchu; v objekte sa nachádzalo aj druhé UZ, ktoré nebolo označené kategóriou ani triedou, obchodným menom, sídlom a osobou zodpovednou za činnosť prevádzky a chýbala prevádzková doba určená pre spotrebiteľa, nebol zabezpečený bezbariérový prístup, na KN bol vydaný doklad o kúpe, ktorý neobsahoval všetky predpísané náležitosti, časť kontrolného nákupu sa nedala odsúhlasiť z dôvodu chýbajúcej receptúry, nebol dodržaný spôsob skladovania a uchovávania tovarov a jedál.    

Penzión JOLLA, Červený Kláštor – nepredložené rozhodnutie hygienika, chýbalo označenie triedy ubytovacieho zariadenia, telefón, viacjazyčný návod na obsluhu a čísla kontaktov na políciu, lekársku a zdravotnícku službu, hasičskú jednotku, linku tiesňového volania, v izbách chýbali zrkadlá, stolíky a lampy.	

Penzión DUKÁT, Prešov – chýbal reklamačný poriadok pre odbytové stredisko aj
pre ubytovaciu časť, časť kontrolného nákupu nebola odsúhlasená z dôvodu používania meradla s neplatnou overovacou značkou a tiež chýbajúcej cenovej informácie na jednom druhu výrobku, ubytovacie zariadenie nebolo zaradené do triedy, počtom izieb ani nespĺňalo podmienku zaradenia do kategórie penzión, pozostávalo zo 4 izieb, z toho sú 3 dvojlôžkové a 1 trojlôžková, hosťom nebol prístupný telefón, chýbal viacjazyčný návod na obsluhu a čísla kontaktov na políciu, lekársku a zdravotnícku službu, hasičskú jednotku, linku tiesňového volania.
V tejto prevádzkarni boli zistené opakujúce sa nedostatky. Pri kontrole v roku 2012 prevádzkareň nebola označená obchodným menom a sídlom predávajúceho, chýbalo meno a priezvisko osoby zodpovednej za prevádzkareň a chýbalo označenie triedy ubytovacieho zariadenia. Súčasne bolo preukázané, že zatriedenie do kategórie „penzión“ je  nesprávne, nakoľko nespĺňa základnú podmienku – najmenej 5 izieb s najviac 4 stálymi lôžkami. Kontrolou bolo zistené, že pozostávalo zo 4 izieb, z toho 2 izby sú apartmány a 2 izby dvojposteľové. Jedálny a nápojový lístok ani aktuálny cenník neobsahoval cenu a hmotnosť
za jeden výrobok. Zároveň sa v prevádzkarni nenachádzal reklamačný poriadok.